stanford-oval/wikipedia huggingface dataset:
דוד הנשקה
הערות שוליים

↑  ראו "לדרכי לימוד המקרא לאור פרשת עבודת יום הכיפורים: חליפת מכתבים בין הרב מרדכי ברויאר (ז"ל) ודוד הנשקה", מגדים מז (תשס"ח), עמ' 9–33.
↑  ראו ד' הנשקה, מת שאין לו מנחמים - לדמותו של מו"ר הרב ר' בנימין זאב בנדיקט ז"ל, צהר, גיליון 13 (תשס"ג), עמ' 14-7.
↑  ראו https://youtu.be/f0kcii5PWns
↑  ראו https://www.youtube.com/watch?v=CrsEH5xypII וראו ההקדשה בראש המאמר: ד' הנשקה, "'ויוציאנו ד' ממצרים': לביאורה של פסקה ממדרש ההגדה של פסח", המעין, ניסן תשע"ב, עמ' 24
↑  ראו למשל, מחבּרי ערך 'יום הכפורים', בראש המחזור ליום הכיפורים של האנציקלופדיה התלמודית, ירושלים תשס"ח
↑  ראו, לדוגמה, ד' הנשקה, "ללא עבר, ללא עתיד - על 'הזמן הצהוב', נקודה, 115, חשוון תשמ"ח
↑  מכתב  לִבְני בכלא, באתר ערוץ 7. וראו עוד ד' הנשקה, "על ההתנתקות מן האנושיות", אקדמות, כו (תשע"א), עמ' 185-171; הנ"ל, "על מוסר ועל פסידו-מוסר", אקדמות, כז (תשע"ב), עמ' 247-231.
↑  ועדה מייעצת, המכון לאסטרטגיה ציונית
↑  הלל גרשוני, חכם מה הוא אומר, באתר מוסף 'שבת' מקור ראשון, ‏ז' ניסן תשע"ו, 15.4.2016
| --- | --- |
בקרת זהויות :  NLI: 987007285166505171  ISNI: 0000 0000 6653 6378  LCCN: nr98001167  NTA: 315647841  SUDOC: 067392571  VIAF: 14930597   WorldCat (עם VIAF): 14930597
שילה גל

שילה גל (1948 – 28 באוגוסט 2021) היה פוליטיקאי ישראלי, ראש המועצה האזורית גוש עציון בשנים 1979–1999.
ביוגרפיה

גל נולד לעקיבא ומרגלית, ניצולי השואה, שהשתייכו ל"קבוצת אברהם" שהקימה את קיבוץ כפר עציון. הוא נולד בירושלים לאחר שנשות וילדי הקיבוץ פונו ממנו בימים שלפני נפילת גוש עציון במלחמת העצמאות. שמו מורכב מראשי תיבות שמציינות את זיכרון הנופלים בקרבות על גוש עציון ב-1948: ש - לזכר שלושה מחברי כפר עציון שנפלו בקרב של שיירת העשרה. י - לזכר שיירת העשרה. לה - לזכר מחלקת הל"ה. אביו, עקיבא גלנדאור, שנותר בקיבוץ, אישר את שמו במערכת הקשר. הוא נפל בקרב האחרון בכפר עציון בתאריך ד' באייר תש"ח, חודשיים לאחר הולדת בנו ולא זכה להכירו. בגיל 12 עבר גל עם אמו ואחיו לניר עציון שבכרמל, כפי שעשו משפחות אחרות מכפר־עציון.
בשנת 1967 היה גל בין אלה שחזרו והקימו מחדש את כפר עציון, והיה חבר בקיבוץ עד לשנת 1992 בה עבר ליישוב אלעזר שבגוש עציון. בשנת 1977 היה בין מקימי קיבוץ מגדל עוז. בשנת 1979 התמנה לעמוד בראשות המועצה האזורית גוש עציון. תפקיד אותו מילא במשך 20 שנה. גל היה ממייסדי מועצת יש"ע, יחד עם ראשי מועצות נוספים מיהודה ושומרון. בשנת 1995 רץ גל בפעם האחרונה לראשות מועצת גוש עציון. מולו התמודד יולי אדלשטיין – שכעבור שנה שובץ בצמרת "ישראל בעלייה" של נתן שרנסקי.
בשנת 1999 כיהן כיועץ לענייני התיישבות של אהוד ברק בעת שזה כיהן בתפקיד ראש ממשלת ישראל ושר הביטחון. בשנת 2000, חצי שנה לאחר כניסתו לתפקיד, פרש גל מהחיים הפוליטיים, לאחר שלקה באירוע מוחי. לאחר פרישתו, הוציא גל שלושה ספרים אשר קשורים כולם לכפר־עציון של טרום הקמת המדינה, ומחוברים ישירות גם לסיפור חייו.
לאורך שנותיו, פעיל היה שילה במאבקים נגד פינוי מתיישבים. בפינוי ימית הלך לתמוך במפונים יחד עם משפחתו, והיה פעיל בעוד מספר מאבקים.
חיים אישיים

נפטר ב-28 באוגוסט 2021.
לגל חמישה ילדים והוא התגורר ביישוב אלעזר.
סבתו מצד אביו היא צאצאית של הרב עקיבא איגר.
ספריו

בשנת 2007 הוציא לאור את ספרו "האם הופקר גוש עציון בתש"ח" בהוצאת רימונים.
בשנת 2008 הוציא לאור את ספרו "גבורת הנצורים" בהוצאה עצמית.
הערות שוליים

1 2  אלישיב רייכנר, "בכל הקשור ליו"ש, לא היה דבר אחד שבו נתניהו לא רימה", באתר מקור ראשון, ‏31 באוגוסט 2020
↑  ערוץ 7, שילה גל, ראש מועצת גוש עציון הראשון, הלך לעולמו, "איש יקר וישר", באתר ערוץ 7, 28 באוגוסט 2021
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007307116905171  LCCN: no2008010930  VIAF: 12106578   WorldCat (עם VIAF): 12106578
איתמר דוד

| --- | --- |

 לידה:  27 באוגוסט 1910 ברסלאו, הרייך הגרמני 
 פטירה:  26 בפברואר 1996 (בגיל 85) ניו יורק, ארצות הברית 
 תחום יצירה:  איור, גרפיקה, טיפוגרפיה 
 
איתמר דוד (בלועזית: Ismar David; ‏27 באוגוסט 1910, ברסלאו, גרמניה – 26 בפברואר 1996, ניו יורק) היה מאייר, גרפיקאי, טיפוגרף ומעצב גופנים יהודי גרמני-ישראלי-אמריקאי, מעצב גופן "דוד" הפופולרי.
קורות חיים

דוד נולד בעיר ברסלאו שבגרמניה (כיום ורוצלב בפולין), ועזב את בית הספר בגיל 14 כדי לסייע בפרנסת המשפחה כשוליית צייר. בגיל 18 נסע ללמוד בבית הספר לאמנות שימושית בשרלוטנבורג בברלין (בית ספר שהשתייך לתנועת האמנויות והאומנויות האירופית, שדגלה בעיצוב מוצרים אמנותי ושימושי כאחד על מנת לשמר כבוד ועצמאות לבעלי מלאכה ואומנים בעולם תעשייתי) והשתלם בעיצוב ואיור. במסגרת לימודיו ועבודתו זכה למספר פרסים בתחום העיצוב, בהם פרס על עיצוב מהדורה של ספר הזהב של הקרן הקיימת לישראל.
בשנת 1932 עלה לארץ ישראל והתיישב בירושלים. עסק בעיצוב פנים, עיצוב תעשייתי ועיצוב גופנים. בייחוד ידוע בזכות עיצוב הגופן "דוד", יחד עם משה שפיצר. הגופן נרכש לשיווק על ידי תאגיד אינטרטייפ ב-1954 והפך לאחד הגופנים העבריים הנפוצים ביותר בזכות התאמתו לדפוס המודרני. דוד עיצב גם כמה משטרות הכסף הראשונים של מדינת ישראל ובולים רבים. הוא הגיש מספר הצעות לעיצוב סמל מדינת ישראל ב-1948 – אחת מהן הייתה בין שלוש ההצעות שעלו לדיון הוועדה העליונה לבחירת הסמל.
בנוסף עיצב דוד מבני ציבור, בהם המבנה הישן של בית הספר שנקר ברמת גן, את הכתב והלוגו של מפעל המלט "נשר", את סמל החי"ש וכרזות רבות של הנהגת היישוב ושל לשכת הפרסום הממשלתית.
בשנת 1953 עבר לניו יורק ופתח שם סטודיו שעסק בעיצוב פנים ועיטור בתי כנסת, עיצוב עטיפות ספרים עבור הוצאות ספרים מובילות ומוסדות דת יהודיים ועיצוב פריטי יודאיקה. מאמצע שנות ה-60 גילה עניין באדריכלות ותכנן מספר אנדרטאות ופארקים במדינת ניו יורק.
ב-1987 ייסד עם הלן ברנדשאפט סטודיו לאדריכלות ועבודות גרפיות (ABCD).
ספר תהילים פרי עיצובו משנת 1973 נחשב ליצירת מופת של פרשנות גרפית אישית וליצירת אמנות ייחודית וזכה באותה שנה בפרס מאת המכון האמריקאי לאמנויות הגרפיות. ב-1991 עיצב ברוח דומה את ספר יונה. שני הספרים יצאו לאור במהדורות מצומצמות והם פריטי אספנות מבוקשים.
איתמר דוד נפטר בניו יורק. הלן ברנדשאפט, שותפתו בסטודיו, טיפלה בעזבונו ומסרה חלק גדול ממנו ב-1997 לארכיון Cary Collection במכון הטכנולוגי של רוצ'סטר שבמדינת ניו יורק.
כתביו

Our Calligraphic Heritage (1979)
The Hebrew Letter: Calligraphic Variations (1990) ISBN 0876688032
הערות שוליים

↑  גלריית הצעותיו של איתמר דוד לסמל מדינת ישראל בארכיון המקוון של איתמר דוד (באנגלית).
↑  ראו רשימת עבודות בארכיון המקוון של איתמר דוד (באנגלית).
↑  ראו למשל איורים לתהילים כ"ג בארכיון המקוון של איתמר דוד (באנגלית).
↑  The Hebrew letter : calligraphic variations / by Ismar David | ספר | Ismar David | הספרייה הלאומית, באתר www.nli.org.il
| --- | --- |
בקרת זהויות :  NLI: 987007310896705171  PLWABN: 9810566560205606  BnF: cb166015041 (data)  CiNii: DA10628422  GND: 151766169  ISNI: 0000 0001 1461 0406  LCCN: n79145206  NTA: 067793568  ULAN: 500129430  VcBA: 495/110981  VIAF: 48050452   WorldCat (עם VIAF): 48050452 
גופן דוד
כרזה משנות המדינה הראשונות, אופיינית לעבודתו המגויסת לטובת היישוב. הדגל שבכרזה זהה לזה המופיע בסמל החי"ש
ברכה לשנת 1991. יצירה גרפית אופיינית לערוב ימיו
גריימס (מוזיקאית)

| --- | --- |

 לידה:  17 במרץ 1988 (בת 36) ונקובר, קנדה 
 שם לידה:  קלייר אליז בוצ'ר
 שם במה:  Grimes 
 מוקד פעילות:  קנדה 
 תקופת הפעילות:  מ-2007
 מקום לימודים:  אוניברסיטת מקגיל 
 סוגה:  אלקטרוניקה, מוזיקה אקספרימנטלית, דרים פופ, מוזיקת אמביינט, אינדי פופ, ארט פופ, סינת'-פופ, R&B עכשווי 
 סוג קול:  סופרן 
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  4AD, ארבוטוס רקורדס 
 בן או בת זוג:  אנימה (מוזיקאי) (מרץ 2024–?) 
 צאצאים:  X Æ A-XII מאסק, אקסה מאסק, תאו מאסק 
 מספר צאצאים:  3 
 פרסים והוקרה:  פרס ג'ונו לאלבום האלקטרוניקה של השנה (2013)  Libera Award for Video of the Year 
 פרופיל ב-IMDb
 
קלייר אליז בוצ'ר (באנגלית: Claire Elise Boucher; נולדה ב-17 במרץ 1988), הידועה בשם הבמה גריימס (Grimes), היא מוזיקאית קנדית.
סגנון המוזיקה שלה משלב מגוון של סוגות וסגנונות, ביניהם דרים פופ, רית'ם אנד בלוז, מוזיקה אלקטרונית והיפ הופ.
גריימס החלה לפרסם מוזיקה באופן עצמאי בתחילת שנות האלפיים, ומאוחר יותר בשנת 2010 הוציאה את אלבומיה הראשונים, Geidi Primes ו-Halfaxa דרך חברת התקליטים Arbutus Records.
לאחר מכן חתמה גריימס בחברת התקליטים 4AD, וצברה הכרה רחבה יותר עם הוצאת אלבומה השלישי Visions בשנת 2012. האלבום כלל את הסינגלים "Genesis" ו-"Oblivion", וזכה בפרס ג'ונו לאלבום האלקטרוני של השנה. האלבום הרביעי שלה Art Angels, שיצא לאור בשנת 2015, זכה לאהדה רבה ונכלל ברשימות האלבומים הטובים ביותר לשנה זו על ידי מספר מבקרים.
בשנת 2020 הוציאה גריימס את אלבום האולפן החמישי שלה Miss Anthropocene.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גריימס, נולדה וגדלה בוונקובר שבקנדה לאם שעבדה כתובעת ואב בנקאי. היא גדלה על ערכי הכנסייה הקתולית ולמדה בתיכון קתולי.
ב-2006, לאחר סיום לימודי התיכון, עברה למונטריאול והחלה ללמוד מדעי המוח באוניברסיטת מקגיל, אך נשרה בטרם סיום הלימודים.
אמנות ויזואלית

גריימס יצרה בעצמה את עטיפות כל אלבומיה, ובנוסף יצרה איור לכל שיר באלבומה הרביעי Art Angels, המגיעים יחד עם התקליט של האלבום. הסגנון האמנותי שלה מושפע מאנימה יפנית, מאנגה וקומיקסאים, ביניהם צ'ארלס ברנס ודניאל קלוז. גריימס עיצבה את המרצ'נדייז שלה, הכוללים חולצות ופוסטרים. איוריה הוצגו בגלריות אומנות, בין היתר במוזיאון גוגנהיים בילבאו.
בפברואר 2021 מכרה גריימס, באתר המכירות Nifty Gateway, אמנות דיגיטלית של תמונות וקטעי וידאו עם אסימונים חסרי תחליף, בשווי 6 מיליון דולר.
חיים אישיים

גריימס סיפרה בראיונות על השימוש בסמים ונטילת אמפטמין. החל משנת 2007 עד 2010, יצאה עם הזמר הקנדי דבון ולש.
בשנת 2018 החלה גריימס לצאת עם יזם הטכנולוגיה אילון מאסק. ב-4 במאי 2020 נולד בנם, X Æ A-12. רשות האוכלוסין של קליפורניה דחתה את השם הזה עקב החוק במדינה הקובע שרק אותיות אנגליות קבילות למתן שמות, ולא מספרים או סימנים. לבסוף בני הזוג בחרו בשם "X AE A-XII".
במרץ 2024, נחשף כי גריימס נמצאת במערכת יחסים עם המוזיקאי מתאו מילרי.
דיסקוגרפיה > אלבומי אולפן

2010: Geidi Primes
2010: Halfaxa
2012: Visions
2015: Art Angels
2020: Miss Anthropocene.
דיסקוגרפיה > מיני-אלבומים

2011: Darkbloom
2012: Ambrosia.
דיסקוגרפיה > אלבומי רמיקס

2021: Miss Anthropocene (Rave Edition)‎
דיסקוגרפיה > אלבומי מיקס

2020: This story is dedicated to all those cyberpunks who fight against injustice and corruption every day of their lives! (DJ Mix)
הערות שוליים

↑  Grimes | Biography & History, AllMusic (באנגלית)
↑  El País, Elon Musk y Grimes, padres de un hijo al que llamarán X Æ A-12, EL PAÍS, ‏2020-05-05 (בספרדית)
↑  The Best Albums of 2015, Metacritic (באנגלית)
↑  Tim Jonze, Chris Fenn, The best albums of 2015, the Guardian (באנגלית)
↑  Kooness, Kooness (באנגלית)
↑  Kastrenakes, Jacob (2021-03-01). "Grimes sold $6 million worth of digital art as NFTs". The Verge (באנגלית). נבדק ב-2021-03-12.
↑  Grimes is dating Elon Musk, Consequence of Sound, ‏2018-05-07 (באנגלית)
↑  Halle Kiefer, Grimes and Elon Musk’s Baby Has Arrived, Just As Legend Foretold, Vulture, ‏2020-05-05 (באנגלית)
↑  Elon Musk and Grimes welcome baby 'X Æ A-12', Sky News (באנגלית)
↑  Gael Fashingbauer Cooper, Elon Musk and Grimes saved a surprise for son X Æ A-12's birth certificate, CNET (באנגלית)
↑  "Grimes Debuts New Romance 2 Years After Elon Musk Breakup". E! Online. 23 במרץ 2024. נבדק ב-19 באפריל 2024. {{cite web}}:  (עזרה)
| גריימס |
| --- | --- | --- |
| אלבומי אולפן | Geidi Primes‏ • Halfaxa‏ • Visions‏ • Art Angels‏ • Miss Anthropocene |  |
| מיני-אלבומים | Darkbloom |  |
| סינגלים | Genesis‏ • Go‏ • Entropy‏ • Flesh Without Blood‏ • Kill V. Maim‏ • We Appreciate Power‏ • Violence‏ • So Heavy I Fell Through the Earth‏ • My Name Is Dark‏ • 4ÆM‏ • Delete Forever |  |
| אילון מאסק |
| --- | --- | --- |
| חברות | Zip2‏ (1995–1999) • X.com (2000–1999, מאוחר יותר: PayPal)‏ • SpaceX (2002–הווה)‏ • טסלה (2004–הווה)‏ • SolarCity (2006–הווה)‏ • OpenAI (2015–הווה)‏ • ניוראלינק (2016–הווה)‏ • The Boring Company (2016–הווה)‏ • תאגיד אקס (2023–הווה) |  |
| פרויקטים נוספים | הייפרלופ |  |
| משפחה | קימבל מאסק • גריימס (בת זוג) |  |
| --- | --- |
בקרת זהויות :  NLI: 987007413785705171  BIBSYS: 1523345891910  BnF: cb16632095n (data)  GND: 1033775290  ISNI: 0000 0003 5635 8936  LCCN: no2011181141  MusicBrainz: 7e5a2a59-6d9f-4a17-b7c2-e1eedb7bd222  VIAF: 211761738   WorldCat (עם VIAF): 211761738
ל"ו צדיקים

על-פי ההגיוגרפיה והמסורת היהודית, בכל דור ודור קיימים ל"ו (36) צדיקים, חלקם נסתרים, שבזכותם קיים העולם. בהשפעת היידיש הם קרויים "למד-ווניקים".
התחלתה של האמונה

הרעיון של צדיקים שקיומם מאפשר באופן רוחני את המשך קיומו של מקום מסוים נמצא כבר בסיפור התנ"כי על הפיכת סדום ועמורה, שבו אברהם מבקש להציל את סדום אם יהיה בה מספר מסוים של צדיקים. יש רואים את הרעיון בספר משלי (ספר משלי, פרק י', פסוק כ"ה), באמירה "צדיק יסוד עולם". במדרש מספר הצדיקים הנדרש לעולם הוא 30 ובתלמוד 45, המחולקים ל-30 בארץ ישראל ו-15 בחוץ לארץ.
קיומם של 36 צדיקים מוזכר לראשונה בדברי האמורא אביי: ”לא פחות עלמא מתלתין ושיתא צדיקי דמקבלי אפי שכינה בכל דרא שנאמר "אשרי כל חוכי לו" - לו בגימטריא תלתין ושיתא"” (תלמוד בבלי, מסכת סנהדרין, דף צ"ז, עמוד ב'), שתרגומם: "אין בעולם פחות משלושים וששה צדיקים המקבלים פני השכינה בכל דור, שנאמר: 'אשרֵי כל חוֹכֵי לוֹ' (ישעיהו, ל', י"ח) - לו בגימטריה הם 36".
חוקר הקבלה גרשם שלום מעיר על כך:
מן הפירוש הזה נגזר המספר של 36 צדיקים, שהיה מקובל כל כך בדורות האחרונים. אלא שפירוש דחוק הוא, ואין זה סביר שאביי אכן העלה אותו אך ורק על סמך קריאתו את הפסוק בישעיה. מתקבל על הדעת שבדרך זו העניק לכתוב רעיון שהיה מוכר לו ממקורות ומהקשרים אחרים, כדי לשוות לו אחיזה בפסוק.
שלום סבור שמקור המספר ל"ו הוא ברעיון האסטרולוגי שהיה מקובל בעולם העתיק של שלושים ושישה הדיקאנים השמימיים שכל אחד מהם מושל על עשרה ימים בשנה. אמונה זו הייתה נפוצה הן בתרבות ההלניסטית והן במזרח הרחוק. לדעתו, אביי האניש את המושגים הקוסמולוגיים והשתמש בהם כדי לתאר את הצדיקים שמקבלים פני השכינה.
חוקרים אחרים סבורים כי מדובר בהתפתחות יהודית פנימית של הרעיון. לדבריהם אביי אינו מתייחס, לפחות לא ישירות, לצדיקים שעליהם עומד העולם (בדומה למיתוס האסטרולוגי), אלא לצדיקים שרואים פני השכינה, המשמש כתחליף לעבודת הקרבנות לאחר חורבן בית המקדש. מושג זה של הקבלת פני השכינה מקורו בבית מדרשם של התנאים, בחוגיהם של יורדי המרכבה כרבי שמעון בר יוחאי וחבריו, שם מצוי גם המושג "בני עליה", מושג הקרוב רעיונית לצדיקים המקבלים פני שכינה.
לפי האמור בתלמוד בבלי, מסכת חולין, דף צ"ב, עמוד א', העולם מתקיים בזכות ארבעים וחמישה צדיקים, שלושים בארץ ישראל וחמישה עשר בבבל. לדברי רבי יהודה, אומות העולם מתקיימות בזכות שלושים צדיקי אומות העולם.
שלום סבור שרק במאה השמונה עשרה התבססה המסורת לפיה ל"ו צדיקים אלה הם צדיקים נסתרים, אם כי הרעיון על קיומם של צדיקים שאינם מפורסמים מופיע כבר בתלמוד הבבלי, שם מובא שרובם של הארבעים וחמישה צדיקים הם נסתרים.
ל"ו צדיקים בסיפורי חסידים

בחסידות מוכר המושג ל"ו צדיקים גם כצדיקים נסתרים. מושג זה משמש בסיפורי חסידים כמוטיב החוזר על עצמו. כאשר אחת הדמויות נדמית בסיפור כנחותה ומתגלית כדמות בעלת דרגה רוחנית גבוהה והאדם מתגלה כאחד מ"ל"ו צדיקים". בסיפורי חסידים לרוב כוונת המושג "ל"ו צדיקים" מדברת על צדיקים נסתרים. לפי המסורת החסידית רבי לייב שרה'ס היה מפרנס את הצדיקים הנסתרים. מוטיב זה של ל"ו הצדיקים שימש לעיתים גם כמקור לביסוס השיטה החסידית שייתכן כי "תהילים זאגר", כלומר יהודי האומר תהילים ומשתדל בעשיית חסד אך אינו תלמיד חכם, נחשב לבעל מעלה שרוחניותו היא המחזיקה את העולם. תפיסה זו עוררה ביקורת מצד המתנגדים, שכן נאמר בפרקי אבות "אין בור ירא חטא ולא עם הארץ חסיד". לפי חלק מגדולי החסידות קיים רמז בל"ו (36) מעבר למספר הצדיקים המתקשר למשמעות הסמלית של ל"ו צדיקים. רמז אחד לדוגמה הוא ל"ו נרות חנוכה (ללא נרות ה"שמש").
גרשם שלום מספר:
ידועים לנו לפחות שני ספרי קבלה מן המאה הי"ח, שעל מחבריהם סֻפּר שצדיקים נסתרים היו: ר' נטע משינַאווה ור' אייזיק, שחי בכפר הקטן זויַאביץ ליד פשמישל והתפרנס שם מן השחיטה. ספריהם נדפסו כמובן לאחר שהלכו לעולמם. במבואות הספרים מספרים המהדירים בני הדור על השמועות שהתהלכו בקרב הציבור באשר לאופים האמיתי.
צדיק הדור

בנוסף לאמונה בל"ו צדיקים, קיימת אמונה, בעיקר בקרב חסידים, שיש בכל דור ראש לצדיקים המכונה "צדיק הדור". אמונה זו מבוססת על דברי הזוהר: "אתפשטותא דמשה בכל דרא ודרא". חלק מן החסידים, פירשו את הזוהר שישנו בכל דור צדיק שנשמתו היא נשמת משה רבנו. זהו לא הפירוש הפשוט לדברי הזוהר והזוהר עצמו ככל הנראה מדבר על מדרגה גבוהה בנפש האדם שהיא התפשטות משה בכל אדם ובכל דור וגם מקרב החסידים יש שפירשו כך. האמונה החסידית גורסת שבזכות צדיק זה כל העולם מתקיים, וכך פירש הבעל שם טוב את דברי הגמרא על רבי חנינא בן דוסא: ”בת קול יוצאת מהר חורב ואומרת: כל העולם כולו ניזון בשביל חנינא בני, וחנינא בני דיו בקב חרובין מערב שבת לערב שבת”, ב"שביל" כלומר שלכל צדיק יש שביל בינו לשמיים, ובשביל של רבי חנינא יורד השפע לעולם.
השערות שונות הועלו במהלך הדורות בקשר לצדיק הדור.
במהלך השנים היו אימרות מפורסמות של אדמו"רים לגבי זהותו של "צדיק הדור".
בחסידות חב"ד הכינוי המקובל לצדיק הדור הוא "נשיא הדור" או "ראש בני ישראל".
ל"ו צדיקים בספרות

בספר "הכנסת כלה" מאת ש"י עגנון פוגשים הגיבורים אחד מל"ו הצדיקים.
בספר "אחרון הצדיקים" מאת אנדרה שוורץ-בארט, מתואר אילן יוחסין של ל"ו צדיקים בני כמה דורות (מימי הביניים לתקופת השואה).
בספר "תולדות האהבה" מאת ניקול קראוס משוכנע 'ציפור', אחיה של גיבורת הספר, כי הוא אחד מל"ו הצדיקים.
בסדרה "Touch" מאת טים קרינג ששודרה ברשת "FOX" האמריקנית המגוללת את סיפורם של כמה מל"ו הצדיקים בזמננו.
בשיר "ירושלים של אז" של דן אלמגור מוזכר "למד ווניק כמו רב זונדל הצדיק".
בשיר "למד ווניק" מאת המשורר עמיחי חסון, בספר שירים על סף.
בשיר ''הלאה'' שכתבה נעמי שמר וביצעה שלישיית הגשש החיוור מופיעה השורה ''ונכון שלא כולנו ל''ו'' המתייחסת לכך שלמרות שלא כל אזרחי ישראל צדיקים בכל זאת אנו אוהבים אותה.
לקריאה נוספת

גרשם שלום, "ל"ו צדיקים נסתרים במסורת ישראל", בספרו עוד דבר, הוצאת עם עובד, 1989, עמ' 199
הערות שוליים

↑  מלבי״ם, שם.
↑  בראשית רבה, פרשה מ"ט, פסקה ג'. בראשית רבה, פרשה ל"ה, פסקה ב'.
↑  תלמוד בבלי, מסכת חולין, דף צ"ב, עמוד א'.
↑  תלמוד בבלי, מסכת סוכה, דף מ"ה, עמוד ב' - "אמר רבי שמעון בר יוחאי ראיתי בני עליה והם מועטים"
↑  ראו משה בר, חכמי המשנה והתלמוד, הוצאת אוניברסיטת בר-אילן, תשע"א, למקורותיו של המספר ל"ו צדיקים - מבית מדרשו של אביי (עמוד 40 והלאה).
↑  תלמוד בבלי, מסכת חולין, דף צ"ב, עמוד א': "ורובייהו משתכחי בבי כנישתא דתותי אפתא", כלומר, על פי פירוש ספר בן יהוידע והרב עדין אבן-ישראל (שטיינזלץ) "ורובם מצויים בבית הכנסת שמתחת ליציע", באזור שאינו שמור למכובדים אלא לפשוטי העם
↑  מנחם נחום מצ'רנוביל, מאור עיניים, קהת
↑  ספר מאור ושמש פרשת וישלח ד"ה 'עוד', צפנת פענח פרשת תרומה דף צ"ד.
↑  תלמוד בבלי, מסכת ברכות, דף י"ז, עמוד ב'; תלמוד בבלי, מסכת תענית, דף כ"ד, עמוד ב'
↑  לדוגמה, רבי שמואל מקמינקא אמר בדורו (סביבות התק"פ, 1820) שצדיק הדור הוא רבי אברהם יהושע השיל מאפטא (המבשר, מוסף ערב שבת י"ט באייר תשע"ב). בנוסף אמר שמנהיג הדור הוא רבי משה צבי גוטרמן מסאווראן ו"צדיק יסוד עולם" הוא רבי מרדכי מצ'רנוביל.  הרב שלמה גולדמן מזוויהל אמר (בספר "צדיק יסוד עולם") לחסיד ששאלו למה הוא מתנהג בפשטות ודחקות לעומת רבי אהרן רוקח מבעלז שמתגורר בהרחבה, שזו עבודה של צדיק יסוד עולם, שהוא חי בדחקות ועניינו הוא סיגופים וצער, לעומת צדיק הדור שהוא צריך לחיות בהרחבה. בהזדמנות אחרת הוסיף על רבי ישראל פרידמן מהוסיאטין שהוא "מלך ישראל". כמו כן בתקופה האחרונה, ישנה הערצה בציבור החסידי למספר צדיקים. בישראל לרבי ישראל מרדכי טברסקי האדמו"ר מרחמסטריווקא, ובארצות הברית לרבי משולם פייש לאווי האדמו"ר מטאש ולרבי ישראל אברהם פורטוגל האדמו"ר מסקולען.
↑  למד ווניק - עמיחי חסון באתר "אוצר השירה"
ג'וני וייסמילר

| --- | --- |
 לידה:  2 ביוני 1904 פריידורף, ממלכת הונגריה 
 פטירה:  20 בינואר 1984 (בגיל 79) אקפולקו, המדינות המקסיקניות המאוחדות 
 שם לידה:  Peter Johann Weißmüller 
 מדינה:  ארצות הברית, האימפריה האוסטרו-הונגרית 
 תקופת הפעילות:  1931–1976 (כ־45 שנים) 
 מקום לימודים:  בית הספר התיכון ליין 
 צאצאים:  Johnny Weissmuller Jr. 
 פרסים והוקרה:  אזרחות כבוד של טימישוארה  היכל התהילה הבין-לאומי של השחייה  כוכב בשדרת הכוכבים בהוליווד 
 https://johnnyweissmuller.com
 פרופיל ב-IMDb
 
ג'וני וייסמילר (באנגלית: Johnny Weissmuller‏; 2 ביוני 1904 – 20 בינואר 1984) היה שחיין ושחקן קולנוע אמריקאי. 
וייסמילר התפרסם בעיקר כשחקן שגילם בסרטים את דמותו של "טרזן", אך הוא היה גם אלוף אולימפי בעל 5 מדליות זהב ושיאן עולם במשחה ל-100 מטר חופשי. השחיין הראשון ששחה משחה זה מתחת לדקה. מנצח המשחה בשתי אולימפיאדות רצופות (פריז 1924 ואמסטרדם 1928). נחשב לאחד מגדולי השחיינים בכל הזמנים.
ביוגרפיה

נולד בשם יוהאן פטר וייסמילר בפריידורף, פרוור גרמני של העיר טימישוארה (טמשוואר) שהשתייכה אז לאוסטרו-הונגריה (כיום ברומניה). הוריו, פטר יוהאן וייסמילר ואליזבת (לבית קרש), שניהם  נוצרים קתולים, גרמנים-אתנים, בני קהילת השוואבים של באנאט (Banaterschwaben). הרישומים של כנסיית רוכוס הקדוש בפריידורף מראים שהוא הוטבל בגיל שלושה ימים בידי הוריו. לאחר כשנה הוטבל בכנסייה קתולית בווינדבר. בגיל שבעה חודשים היגר עם הוריו לארצות הברית. כיוון שסבל מגנחת הסימפונות (אסתמה), וכיוון שהטיפול המונע היחיד שהיה ידוע באותם ימים היה פיתוח הנשימה, המליצו הרופאים שיעסוק בשחייה. בתחילה הוא שחה עם אחיו בימת מישיגן ובגיל 17 החל להתחרות בבריכה. וייסמילר שלט שליטה ללא מצרים במשחים הקצרים בסגנון החופשי בארצות הברית ובעולם כולו. הוא פיתח את סגנון החתירה בו הזרועות מתרוממות גבוה מעל פני המים ואת הנשימה הצידית. הוא לא נוצח בשום משחה חופשי, לכל מרחק, בו נטל חלק בכל שנות הקריירה שלו, 1929-1921. לזכותו חמש מדליות זהב אולימפיות, 52 מדליות זהב באליפות ארצות הברית בשחייה ושבירה של 27 שיאי עולם. הוא החזיק בשיאי העולם בשחיה חופשית למרחקים 100 יארדים, 100 מטרים וחצי מייל. ב-9 ביולי 1922 שבר את שיאו העולמי של דיוק קהנמוקו במשחה 100 מטר חופשי, כאשר קבע זמן של 58.6 שניות. בכך היה לשחיין הראשון ששבר את מחסום הדקה במשחה הקלאסי.
הוא זכה באולימפיאדת פריז (1924) במדליות זהב במשחים ל-100 ו-400 מטר חופשי. בנוסף, זכה במדליית זהב במשחקים אלו יחד עם קבוצת השליחים האמריקאית במשחה 4x200 חופשי ובמדליית ארד יחד עם נבחרת הכדורמים האמריקאית. באולימפיאדת אמסטרדם (1928) זכה וייסמילר בשתי מדליות זהב במשחים ל-100 ו-400 מטר חופשי.
שיאו העולמי ב-100 יארד חופשי, אשר נקבע ב-1927, החזיק מעמד במשך 17 שנים. עדות ליכולתו של וייסמילר ניתן לראות בהשוואה הבאה: שיאו העולמי ב-100 מטר חופשי, 57.4 שניות, אשר נקבע ב-1924, היווה שיפור של שלוש שניות לשיאו של קהנמוקו שנקבע ארבע שנים לפני כן. אמנם שיאו של וייסמילר נשבר כבר בשנת 1934, ובשנים שלאחר מכן עוד שופר מספר פעמים, אך רק ב-1961, 37 שנים לאחר שיאו של וייסמילר, הצליחו לקזז שלוש שניות נוספות מן השיא העולמי.
ג'וני וייסמילר נשכר לגלם בסרטים את דמותו של "טרזן", גיבור ספריו של אדגר רייס בורוז. הוא הופיע ב-12 מתוך סרטי סדרת טרזן ובתפקיד זה זכה לפרסום רב ברחבי העולם. בנוסף, הופיע ב-13 סרטים בסדרת Jungle Jim.
ב-1976 הופיע בפעם אחרונה בתפקיד קולנועי בסרט "Won Ton Ton, the Dog Who Saved Hollywood". ב-1977 לקה בשבץ מוחי.
ב-1979, הוא ואשתו עברו לאקפולקו מקסיקו. ב-1984, נפטר וייסמילר מבצקת בריאות בביתו באקפולקו.
לווייסמילר יש כוכב בשדרת הכוכבים של הוליווד.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
הערות שוליים

↑  Swimming World Record progression - Men - 100m Freestyle
| --- | --- |
בקרת זהויות :  NLI: 987007455317105171  BNE: XX1158535  BnF: cb13982607b (data)  CANTIC: a11276721  GND: 122935942  ISNI: 0000 0001 2130 559X  LCCN: n82151417  NARA: 10568080  NKC: xx0020365  NLR:   NTA: 158083717  SNAC: w68p9c05  SUDOC: 07868322X  VIAF: 44493607   WorldCat (עם VIAF): 44493607
ג'יי אונגר

| --- | --- |
אין תמונה חופשית
 לידה:  14 בנובמבר 1946 (בן 78) הברונקס, ניו יורק, ארצות הברית 
 מוקד פעילות:  ארצות הברית 
 שפה מועדפת:  אנגלית 
 כלי נגינה:  פידל 
 חברת תקליטים:  Angel 
 פרופיל ב-IMDb
 
ג'יי אונגר (באנגלית: Jay Ungar; נולד ב-14 בנובמבר 1946) הוא מוזיקאי ומלחין פולק יהודי-אמריקאי.
קורות חיים > חיים וקריירה

אונגר נולד בברונקס, ניו יורק. הוא פקד את אולמות המוזיקה של גריניץ' וילג' במהלך התקופה המעצבת שלו בשנות ה-60. בסוף שנות ה-60 הוא הפך לחבר בלהקת Cat Mother and All Night News Boys ומאוחר יותר, בלהקת Putnam String County. הוא הופיע עם דייוויד ברומברג, אך עיקר פרסומו בא בזכות "Ahokan Farewell" משנת 1982, שהלחין בתור נעימת קינה. נעימה זו שימשה מנגינת הנושא לסדרה התיעודית של קן ברנס, "The Civil War" משנת 1990. רבות מיצירותיו האחרות מוכרות כמנגינות קונטרה (Contra dance) (אנ'), בעיקר "הליכת הקוסם" (The Wizard's Walk).
בשנת 1991 נישא אונגר לעמיתתו המוזיקאית מולי מייסון. הם הכירו בשנות ה-70. הם ממשיכים להופיע כצמד, עם הלהקה שלהם, "Swingology", ובלהקה בשם "ההרכב המשפחתי של ג'יי אונגר ומולי מייסון" עם בתו של ג'יי, רות אונגר (אמה היא לין הארדי), כנרת, ובעלה מייקל מרנדה, נגן בנג'ו.
ב-1992 ביצעו אונגר ומייסון את הפסקול לסרט התיעודי "Brother's Keeper" (אנ'), פסקול שיצא כתקליטור מוזיקה בשם "Waltzing with You" בשנת 1998. בשנת 2006, הצמד עמד בראש "פסטיבל חיי הפולק של הצפון-מערב" (Northwest Folklife Festival) בסיאטל.
הערות שוליים

↑  "Jay Ungar". AllMovie Database. 2009. נבדק ב-2009-08-28.
↑  LEAH FALK, The Jew Behind the Famous Civil War Lament, JTA, ‏13 באוקטובר 2015
↑  "Ashokan Farewell FAQ". אורכב מ-המקור ב-2011-02-12. נבדק ב-2011-02-11.
↑  In the composer's words, "Ashokan Farewell was written in the style of a Scottish lament." (אורכב 12.02.2011 בארכיון Wayback Machine)
| --- | --- |
בקרת זהויות :  BIBSYS: 5037058  BnF: cb139525450 (data)  GND: 134929012  ISNI: 0000 0000 5553 6989  LCCN: n87135449  MusicBrainz: 8c1992e8-67e4-4f0a-b121-42d737d7c7bf  NTA: 181764474  SNAC: w6qk11rv  VIAF: 65519325   WorldCat (עם VIAF): 65519325